Fwd: AATSAN RUKOUSKIRJE LOKAKUU 2015 (ei aihetta)

JATKA MUOKKAUSTA HYLKÄÄ

Lähettäjä: **Aatto Lamminpää** <aatto.lamminpaa@gmail.com>
Päiväys: 3. lokakuuta 2015 klo 19.18
Aihe: AATSAN RUKOUSKIRJE LOKAKUU 2015

"Hän antaa enkeleilleen käskyn varjella sinua kaikilla teilläsi".

Rakkaat ystävä-, rukous-, ja lähettäjäkirjeen lukijat! Jälleen kerran olemme aivan konkreettisesti saaneet kokea Jumalan huolenpitoa kun minua pari vuotta vanhemman jo kahdesti näillä reissuilla aikaisemmin olleen jäppiläläisen Esko Kaukosen kanssa matkustimme 26v ikäisellä Transitillani tänne Minusinskiin.Kilometrejä kertyi noin 5700.
-Voi sanoa että "Emme päässeet lepäämään laakereillamme", sillä tulomatkaamme varjostivat nimenomaan laakeriongelmat, jotka ilmenivät ylimääräisenä rompsuttavana äänenä auton alakerrasta. Tietenkin olin kokeillut tapani mukaan heti matkan alusta niin renkaita kuin pyörän vanteitakin, että kuumenevatko laakerit. Moskovan jälkeen lisä-äänten vahvistuttua etsin ja löysinkin kyläkorjaamon, jossa armenialaismiehet vaihtoivat eteen oikeanpuolen ja taakse vasemman puolen laakerin. Kun ääni ei heti hävinnytkään soitin Ilmari-veljelleni, jolla oli ollut samanlainen Transit ja hänen vinkistään serkkutyttöni miehelle, joka oli ollut töissä Fordin huollossa. Olin alkanut epäillä myös takavetoisen p-autoni perää. Sain rauhoittavia ohjeita  ja auto toimikin sitten suht` hyvin parin tuhannen kilometrin verran. Olimme poikenneet n 700km Moskovan jälkeen Kazanissa tapaamassa Karatusan (myös Kazanin ja Muurmanskin) kirkkoa rakentavan firman johtajaa Sergeitä ja tutustuneet siellä rakenteilla olevaan kirkkoon. Kazanissa myös tasapainoitimme auton renkaat. Uralin länsilaidalla nukuimme autossa ja esittelin Eskolle Tsaikovskin upeaa mäkihyppy-, ja ampumahiihtokeskusta. Noin 2 tkm Uralin jälkeen, veimme Novosibirskiin Aitamäen lähettiperheelle (Markus,Mari ja lapset Anni 7v,Elias 4 ja Luukas 2v)  pari kitaraa ja muutakin tavaraa.

Novosibirskistä lähdettyämme illalla alakerran rumpsutusäänet palasivat  melko voimakkaina. Pysäköin auton sivutien varteen ja nukuimme yön yli. Aamun valossa nostelimme tunkilla pyörät vuorotellen ylös. Ääni tuli vasemmasta takalaakerista. Ajoimme hissukseen n 60km Kemerovon suurkaupunkiin, josta löytyi Ford-huolto. Ammattimies vaihtoi taidolla uuden varaosan, eikä hinta päätä huimannut. Suomessa sillä rahalla olisi päässyt tuskin sisälle korjaamoon. Minulle jäi vielä yksi  uusi takalaakeri, ja yritän löytää Abakanista  uudet varaosalaakerit etupyöriin.

Tämä on yhdestoista matkani tänne Minusinskin ja Karatusan alueelle ja sikäli historiallinen, ettei täällä ole enää Pitkäsen perhettä. Hehän palasivat Suomeen kausilomalle viime vuoden kesän alussa ja sen jälkeen Joose oli vielä kahdesti lyhyet jaksot mukana Suetukin ulkovuorausremontissa. Toukokuun lopussa Joose jäi pois SEKLin työkuvioista ja loppukesästä he pitkän harkinnan jälkeen siirtyivät Suomen Ortodoksikirkkoon. Heinäkuussa hoitelimme vielä yhdessä Joosen kanssa Karatusan kirkkoherra Luchagovan perheen vierailumatkan Suomessa. Vitalin perhe osallistui KL-päiville Turussa ja oli senjälkeen viikon LFF:n (Ruotsin kielinen Rauhan Sanan lestadiolaisryhmä) vieraina Pietarsaaressa.

LFF:n talkooryhmä suunnittelee ensi kevääksi matkaa Suetukin kirkolle (mm. pintavesien ohjaus, kirkon rossipohjan korjaukset, ikkuna-, ja alttariremonttien suunnittelu ym), joten tällä matkalla me keskitymme Karatusan pappilan huoltokorjaushommiin ja heikossa kunnossa olevan ulkovaraston uusimiseen.

Vajaa viikko ennen tälle matkalle lähtöä täytin 70 vuotta ja järjestin Siperian työn merkeissä juhlat kahdessa osassa.La.19.09.nuoruusajan kodissani Luumäen Somerharjussa ja su.20.09. Savonlinnan srk.keskuksella. Ilmoittelin etten kaipaa kukkia ja lahjoja vaan kerätään kolehdit Karatusan pappilan ulkovaraston uusimiseksi.Monipuoliset ja suorastaan hellyttävät ohjelmat molemmissa juhlissa koskettivat varsinkin päivänsankaria hyvin syvästi ja kansan käsi oli myös karttuisa kolehdin osalta.

Samaan aikaan kanssamme saapui Minusinskiin junalla Siperian lääninrovasti 38v SLEYn lähetti Ville Melanen: Täällä oli perjantai-iltana nuorten ilta ja tänään lasten juhlat. Myös Vitali oli tullut eilisiltaan ja kävi hakemassa perheensä tämän päivän juhlaan.Minusinskissa toistakymmentä vuotta khra;n vakanssia hoitanut Slava Shadrin oli kesällä muuttanut Novosibirskiin jatkamaan teologisia opintojaan. Nuorten illassa oli viisi jo vakiintunutta kävijää ja yksi uusi. Tämän päivän lasten juhlassa oli 15 eri ikäistä. Ensi kertalaisina

oli 17v hakasialaistyttö isoäitinsä kanssa. He olivat tulleet Abakanista.

Lokakuun 20 pnä tänne saapuu SEKLin aluekoordinaattori Tapani Kaitainen, Inkerin kirkon rakennushankkeista vastaava arkkitehti Jorma Laine ja kazanilaisen rak.firman johtaja Sergei Maikov. Joudumme Eskon kanssa lähtemään takaisin Suomeen samana päivänä, sillä Eskolla on sovittua ohjelmaa jo 28.10. ja minunkin pitäisi lähteä pikku ryhmän kanssa konsultoimaan Hanty-Mansiiskin mäkihyppykeskuksen suunnittelua 02.11.

Kiitos kun kuljet kanssamme rukouksin! Voimia ja siunausta myös sinun omaan elämääsi!

Terveisin Aatsa